Catatan Seorang Da'i

Catatan Seorang Da'i 
ialah sebuah siri drama televisyen Malaysia 2016 arahan Nurhalim Hj. Ismail dibintangi Syed Ali dan Nazeera Sardi. Siri ini memulakan tayangan di Slot Widuri (TV1) bermula 10 Julai 2016 menggantikan Diaspora Cinta.

Sinopsis
Muhammad Syiffa (Syiffa), yang tidak pernah jemu-jemu berdakwah dari satu masjid ke satu masjid. Dalam melaksanakan usaha dakwahnya itu, beliau telah berdepan dengan pelbagai peristiwa yang memberikan isyarat kepada umat manusia tentang tanda-tanda awal kiamat sebagaimana yang digariskan oleh Rasulullah S.A.W melalui hadis-hadis Baginda.

Sebagai pendakwah juga Syiffa akan berusaha menyelesaikan masalah yang berlaku sehinggakan adakalanya nyawanya sendiri hampir menjadi taruhan. Bagaimanapun atas niatnya yang berdakwa kerana Allah S.W.T semata-mata, Syiffa berjaya melalui rintangan demi rintangan yang menghalang usaha dakwahnya.

Selain itu, sebagai manusia biasa Syiffa turut berdepan dengan masalah dalam rumahtangganya dengan Aisyah yang membabitkan emosi. Ini sesuai dengan tuntutan hadis yang diriwayatkan oleh Ibnu Majah, Rasulullah S.A.W bersabda, â€œTegakkan aturan-aturan Allah walaupun kepada keluarga dekat atau kepada orang lain. Jangan hiraukan celaan orang lain dalam menjalankan hukum-hukum Allah.

Ustaz Syiffa memberi kuliah secara berkala di masjid sebuah kampung telah menimbulkan rasa kurang senang Tok Man yang sebelum ini merupakan orang yang disegani kerana kepetahannya dalam membicarakan hal-hal agama. Bagaimanapun tanpa diketahui oleh penduduk kampung, di rumah Tok Man sering meringankan suruhan dan larangan Allah SWT.

Apakah lagi halangan yang mendepani Ustaz Syiffa dalam berdakwah? 
Pelakon
Pelakon utama
 Syed Ali sebagai Ustaz Syiffa
 Nazeera Sardi sebagai Ustazah Aishah

Pelakon pembantu
 Zaidi Omar sebagai Borhan
 Khaty Azean sebagai Norlia
 Idris Md Diah sebagai Latiff
 Adam Shah sebagai Zaki
 Ramli Saleh sebagai Sheikul Iman
 Roslan Saleh sebagai Haji Marzuki
 Jesh Abd. Rahim sebagai Huda
 Shafiq Samsuri sebagai Azman
 Hatta Ibrahim sebagai Sham
 Zuraini Kassim sebagai Rahim